Şaristananê Îtalya de amadekarîyê seba şermezarkerdişê Komployê Mîyanneteweyî yê 15ê Sibate û çarçewa Hemleya  Wextê Wextê Azadîya Rayberê Şarê Kurdî Abdullah Ocalanî de şaristan bi fotografan xemilîya.
Xeylêk şaristananê Îtalya de seba çalakîyanê girseyînan, kombîyayîşê agahdarkerdişî ameyî plankerdene, kuçeyanê pîlan ê Milanoyî de posterê Rayberê Şarê Kurdî ameyî daliqnayene.
Wekîla verêne ya HDPyî Sîbele Yîgîtalp û Hemşaredaro verên ê Amedî Firat Anli do 4ê sibate ra heta 9ê sibate Milano, Cenova, Firenza, Torino, Parma û Bologna de beşdarê kombîyayîşanê şarî bibê. 12ê sibate de zî Milano de rayraşîyayîş û mîtîngî do bêrê kerdene.
